Leitast er við að ná heildrænu sjónarhorni á jafnréttismál og eru lykilþættir sem horft er til menning , samskipti og vinnuumhverfi , stefna og skipulag , skipurit , laun og fyrirmyndir . Við höfum náð góðum árangri en Jafnréttisvísirinn hjálpar okkur að gera enn betur . “ Þórey Vilhjálmsdóttir , ráðgjafi hjá Capacent : „ Það hefur verið stórkostlegt að vinna með Landsbankanum að þessu verkefni og finna þann kraft og þann vilja sem er jafnt hjá stjórnendum sem starfsmönnum að koma Landsbankanum í fremstu röð á sviði jafnréttismála . Nær allir þeir þúsund einstaklingar sem starfa hjá bankanum hafa verið virkjaðir í vinnunni á einhverju stigi og hafa tekið þátt í að móta þau breytingaverkefni sem nú verður ráðist í . “ Landsbankinn mældist efstur í Íslensku ánægjuvoginni 2019 hjá viðskiptavinum í bankaþjónustu . Þetta er ánægjuleg viðurkenning á þeirri stefnu Landsbankans að bjóða framúrskarandi bankaþjónustu , hvort sem hún er veitt með stafrænum hætti eða með persónulegri þjónustu í útibúum bankans .